Príloha k č. SVS-204-2005/00659

	Predkladaný vzorový text registratúrneho poriadku môžu pri tvorbe vlastnej organizačnej smernice na správu registratúry využiť subjekty menšieho charakteru, resp. subjekty s nízkou písomnou produkciou.

	( N á v r h)

Registratúrny poriadok na správu registratúry  .... 

	 .... (názov interného predpisu) z ................... (deň, mesiac a rok) č............., ktorým sa vydáva registratúrny poriadok na správu registratúry  ...; (ak sa ustanovenia registratúrneho poriadku vzťahujú aj na zariadenia subjektu, resp. jeho pobočkovú sieť, uviesť aj ich názvy). 

	V súlade s § 16 ods. 2 písm. a) zákona NR SR č. 395/2002 Z. z. o archívoch a registratúrach a o doplnení niektorých zákonov vydávam tento ... (názov interného predpisu):

	Čl.  1

	Registratúrny poriadok  na  správu registratúry a registratúrny plán, ktoré sú prílohou tohto ... (názov interného predpisu) sa vzťahujú na činnosť ...; (ak sa ustanovenia registratúrneho poriadku vzťahujú aj na zariadenia subjektu, resp. jeho pobočkovú sieť, uviesť aj ich názvy).

	Čl.  2

	Tento ... (názov interného predpisu) nadobúda účinnosť ................. .

					

								..............................
						        (označenie funkcie vedúceho zamestnanca)

- vydanie interného predpisu treba upraviť individuálne, podľa platných zásad upravujúcich vydávanie interných predpisov subjektu 

R E G I S T R A T Ú R N Y   P O R I A D O K   A   R E G I S T R A T Ú R N Y  P L Á N
(uviesť presný názov subjektu)

	PRVÁ  ČASŤ

	Čl.  1
	Úvodné ustanovenia

	(1)  Registratúrny poriadok  ... (presný názov subjektu) upravuje postup  ... (presný názov subjektu) (ďalej len “organizácia”) pri správe registratúry, a to najmä pri organizovaní manipulácie so záznamami  a spismi, ako aj pri náležitom a pravidelnom vyraďovaní  spisov. 

	(2)  ... (označenie funkcie vedúceho zamestnanca subjektu) (ďalej len “...”) dôsledne dbá, aby sa pri správe registratúry  dodržiavali ustanovenia registratúrneho poriadku. 

	(3) Správu registratúry spravidla zabezpečuje administratívny zamestnanec organizácie poverený vedením registratúrneho denníka, ako aj správou registratúrneho strediska (ďalej len “administratívny zamestnanec”). Zariadenia, resp. pobočková sieť subjektu sú povinné poveriť správou registratúry administratívneho zamestnanca zariadenia, resp. pobočky.

	(4)  Organizácia a zariadenia spravujú registratúru tak, aby nedošlo k poškodeniu, zničeniu, strate alebo neoprávnenému použitiu registratúrnych záznamov (ďalej len “záznam”). Ak sa zistí, že došlo k poškodeniu, zničeniu alebo strate, administratívny zamestnanec vyhotoví  záznam o výsledku šetrenia a možných dôsledkoch porušenia celistvosti registratúry, ktorý predloží ... (označenie funkcie vedúceho zamestnanca). 

	(5)  Zamestnanec organizácie  pri rozviazaní pracovného pomeru protokolárne odovzdá ... (označenie funkcie vedúceho zamestnanca)  alebo ním poverenému zamestnancovi (ďalej len “zástupca”) nevybavené spisy. 

	(6)  Evidenciu a manipuláciu s registratúrnymi záznamami obsahujúcimi  evidenciu sťažností,  ako aj účtovných registratúrnych záznamov a registratúrnych záznamov agendy ľudských zdrojov (ďalej len “špeciálne druhy registratúrnych záznamov”) upravuje osobitný predpis.

	(7) Dozor nad vyraďovaním spisov, vrátane špeciálnych druhov registratúrnych záznamov organizácie  vykonáva Ministerstvo vnútra Slovenskej republiky prostredníctvom ... (názov územne príslušného štátneho archívu) (ďalej len “archív”).

	(8)  Organizácia a zariadenia vedú záznamy a ich evidenciu v štátnom jazyku.

	Čl.  2
	Základné pojmy 

	(1)  Správa registratúry na účely tohto registratúrneho poriadku je organizovanie manipulácie so záznamami a spismi (prijímanie, triedenie, evidovanie, obeh, tvorba, vybavovanie, odosielanie záznamov a ukladanie, ochrana a vyraďovanie spisov (záznamov), ako aj náležité personálne obsadenie, priestorové a materiálno-technické zabezpečenie registratúry organizácie. Súčasťou správy registratúry je aj príprava registratúrneho poriadku a registratúrneho plánu.

	(2) Záznam je písomná, obrazová, zvuková a iným spôsobom zaznamenaná informácia, ktorá pochádza z činnosti organizácie alebo bola organizácii doručená.

	(3) Registratúrny záznam je informácia, ktorú zaevidoval v registratúrnom denníku. 

	(4) Spis je súbor registratúrnych záznamov, ktoré vznikli pri vybavovaní jednej veci a organizácia ich zaevidovala v registratúrnom denníku.

	(5) Spisový obal je neoddeliteľná súčasť spisu, do ktorého sa zakladajú jednotlivé registratúrne záznamy (podania a vybavenia) spolu s prílohami.

	(6)  Registratúra je súbor všetkých registratúrnych záznamov pochádzajúcich z činnosti organizácie a všetkých záznamov organizácii doručených, ktoré boli zaevidované v registratúrnom denníku a bolo im pridelené číslo spisu. Súčasťou registratúry je aj registratúrny denník a registre.

	(7)  Registratúrny denník je základná evidenčná pomôcka správy registratúry. Obsahuje údaje o prijatí, tvorbe, vybavení, odoslaní registratúrnych záznamov a uložení a vyradení spisov.

	(8)  Podanie je každý podnet, ktorý  organizácia  prijala na úradné vybavenie.

	(9)  Vybavenie je záznam obsahujúci informáciu o spôsobe vybavenia podania.

	(10)  Registratúrny plán je pomôcka na účelné a systematické označovanie a ukladanie spisov. Pridelením registratúrnej značky určuje spisom miesto v registratúre; ďalej určuje spisom znak hodnoty a lehotu uloženia.

	(11)  Registratúrna značka je symbol ustanovený registratúrnym plánom pre určitý spis alebo skupinu spisov.  Registratúrna značka sa skladá z .... (upraviť individuálne, podľa používaného registratúrneho plánu organizácie).

	(12)  Registratúrne stredisko je miesto, kde sa ukladajú a ochraňujú uzatvorené spisy organizácie do uplynutia predpísaných lehôt uloženia a do ich vyradenia.

(13)	 Zásielka je záznam pri doprave a doručení adresátovi. 

	(14) Administratívny zamestnanec je zamestnanec organizácie, ktorý metodicky usmerňuje jej zamestnancov na úseku správy registratúry, zodpovedá za všetky odborné činnosti  súvisiace so správou registratúry v organizácii, vrátane činnosti registratúrneho strediska a prípravy vyraďovacieho konania.

Čl.  3
Prijímanie zásielok

	(1)  Administratívny zamestnanec prijíma zásielky, ktoré boli organizácii doručené alebo ich prevzal zamestnanec organizácie osobne a sú adresované organizácii; na požiadanie doručiteľa potvrdí prijatie zásielky odtlačkom prezentačnej pečiatky (vzor č. 1) na kópii záznamu alebo na osobitnom lístku s dátumom prevzatia. Telegramy, telefaxy a iné elektronicky prijaté záznamy (ďalej len “súrne záznamy”) označí odtlačkom prezentačnej pečiatky s dátumom doplneným podrobným časovým údajom o prijatí. Ústne podania môže prijímať každý zamestnanec organizácie. Vyhotoví o každom z nich úradný záznam, ktorý odovzdá administratívnemu zamestnancovi na zaevidovanie v denníku.

	(2)  Administratívny zamestnanec skontroluje správnosť adresy, počet prijatých zásielok podľa evidencie na súpiske pošty a neporušenosť obalov zásielok. Omylom doručené zásielky vráti pošte alebo doručiteľovi, prípadne ich vráti priamo adresátovi; prípadné iné nedostatky reklamuje na pošte. Podávanie a dodávanie zásielok v poštovom styku a spôsob ich reklamácie upravuje osobitný predpis.

Čl.  4
	Triedenie zásielok a odovzdávanie záznamov

	(1)  Administratívny zamestnanec  triedi zásielky na zásielky, ktoré sa:  
  a) otvoria a následne zaevidujú v denníku,
  b) odovzdávajú adresátovi neotvorené, 
  c) noviny, časopisy, prospekty, reklamné materiály, inú tlač a pozvánky, ktoré nemajú formu  listu. 

	(2)  Zásielky, ktoré sú uvedené v odseku 1 písm. a) administratívny zamestnanec otvorí a záznam označí odtlačkom prezentačnej pečiatky. Prezentačná pečiatka sa odtláča červenou farbou spravidla v hornej časti ľavej strany záznamu tak, aby všetky údaje zostali čitateľné. V odtlačku prezentačnej pečiatky sa vyznačí dátum doručenia a počet príloh. Prípadné nedostatky (napr. chýbajúce prílohy a pod.) sa vyznačia vedľa odtlačku prezentačnej pečiatky. Odosieľateľa o nich vyrozumie  zamestnanec poverený vybavením veci (ďalej len “spracovateľ”). 

	(3)  Neotvorené sa ... (označenie funkcie vedúceho zamestnanca) odovzdávajú zásielky  označené heslom verejného obstarávania, obsahujúce personálne veci zamestnancov, ako aj zásielky adresované ... (označenie funkcie vedúceho zamestnanca). Tieto zásielky sa označujú na obálke odtlačkom prezentačnej pečiatky s dátumom doručenia. 

	(4)  Za súkromnú sa považuje zásielka, na ktorej je meno a priezvisko adresáta uvedené pred názvom organizácie; táto sa označí iba dátumom doručenia na obálke a adresátovi sa odovzdá neotvorená. 

	(5)  Noviny, časopisy, prospekty, reklamné materiály, cenníky, katalógy, všeobecne záväzné predpisy, technické normy  ani pozvánky, ktoré nemajú formu listu sa odtlačkom prezentačnej pečiatky neoznačujú.

	(6)  Zásielky, ku ktorým sú priložené ceniny, administratívny zamestnanec označí okrem odtlačku prezentačnej pečiatky aj pečiatkou s textom “peňažný spis”, v ktorej vyznačí druh, hodnotu a počet cenín.

	(7)  Obálky ostávajú trvalo pripojené k doručeným záznamom, ak: 
  a) záznam nie je datovaný alebo ak sa jeho dátum podstatne líši od dátumovej pečiatky pošty na                  obálke,
  b) záznam nie je podpísaný, i keď meno, priezvisko a adresa sú uvedené,
  c) adresa odosielateľa je uvedená len na obálke,
  d) má dátum podania zásielky na pošte právny význam (napr. dodržanie lehoty ustanovenej pre                   odvolanie, verejné  obstarávanie),
  e) ide o sťažnosť,
  f)  je na obálke odtlačok prezentačnej pečiatky,
  g) ide o zásielku doručenú na návratku.

    	(8)  V ostatných prípadoch sa obálky obyčajných zásielok uschovávajú jeden týždeň, doporučených jeden mesiac. Po uplynutí týchto lehôt sa vyraďujú bez vyraďovacieho konania.

Čl. 5
Vedenie registratúrneho denníka

	(1)  Administratívny zamestnanec organizácie vedie centrálny registratúrny denník organizácie (ďalej len “denník”).  

	(2)  V denníku sa evidujú záznamy pochádzajúce z činnosti organizácie, t. j. záznamy organizácii doručené a ich vybavenia, ako aj záznamy vznikajúce z vlastného podnetu organizácie (ex offo).

	(3)  Denník sa vedie tak, aby priebežne poskytoval úplné a presné, časove a vecne aktuálne údaje o evidovaných záznamoch.

 	(4)  Pre každý kalendárny rok sa otvára nový denník, ktorý sa označí názvom organizácie a rokom. 

	(5)  Číselný rad v denníku sa začína vždy prvým pracovným dňom kalendárneho roka číslom jeden a končí sa posledným pracovným dňom kalendárneho roka. 

	(6)  Denník sa každoročne uzatvára v posledný pracovný deň kalendárneho roka zápisom "Uzatvorené číslom ...", pripojí sa dátum, odtlačok úradnej pečiatky a podpis ... (označenie funkcie vedúceho zamestnanca). 

	(7)  V denníku sa vypĺňajú všetky údaje podľa predtlače. Chybné zápisy sa škrtnú takým spôsobom, aby zostali čitateľné.

Čl. 6
Evidovanie záznamov

	(1)  V denníku sa zásadne neevidujú záznamy uvedené v čl. 4 ods. 5.

	(2)  Záznamy sa evidujú v poradí, v akom vznikli alebo v akom boli doručené. 

	(3)  Súrne záznamy sa evidujú a odovzdávajú na vybavenie bezodkladne. Z telefaxov a elektronických záznamov sa vyhotovia alebo vytlačia kópie, ak to vyžaduje vybavenie veci.

	(4)  Ak sa po otvorení zásielky adresovanej organizácii a zaevidovaní záznamu v denníku zistí, že vybavenie nepatrí do jeho pôsobnosti, odstúpi ho so sprievodným listom miestne a vecne príslušnému orgánu alebo organizácii. Odosielateľa o tomto postupe informuje zaslaním kópie sprievodného listu.

	(5)  Ak zamestnanec organizácie po otvorení súkromnej zásielky zistí, že záznam má úradný charakter, vráti ho na zaevidovanie v denníku.

	(6)  Ak sa pri evidovaní záznamov používajú rôzne skratky, musí sa zostaviť ich zoznam s vysvetlením významu. Zoznam je neoddeliteľnou súčasťou denníka.

(7)	Záznamy sa nesmú odovzdať spracovateľovi bez zaevidovania v denníku.

	(8) Periodické správy alebo iné záznamy rovnakého druhu a charakteru viažúce sa k jednej veci alebo záznamy, o ktorých vedie organizácia zvláštnu systematickú evidenciu sa v denníku evidujú prostredníctvom tzv. zberného hárku. 

Čl. 7
Prideľovanie čísla spisu

	(1)  Číslo spisu sa prideľuje záznamom:
a) ktorých vybavenie patrí do pôsobnosti organizácie,
b) obsahujúcim informácie dôležité pre činnosť organizácie,
c) vzniknutým z vlastného podnetu organizácie (ex offo),
d) adresovaným organizácii, ale nepatriacim do jej pôsobnosti,
e) dodatočne pozvánke, ak  na ňu organizácia písomne odpovedá.

	(2)  Číslo spisu pozostáva z podacieho čísla (poradové číslo v denníku) a roku. 

	(3)  Ak prídu k prvému podaniu ďalšie podania v tej istej veci dostane každé z nich nové podacie číslo, pod ktorým sa zaeviduje aj odpoveď naň. Tieto podacie čísla sa zapisujú na spisovom obale. Číslo prvého podania je číslom základným. Súhrn všetkých záznamov pochádzajúcich z vybavenia jednej veci tvorí jeden spis.

	(4)  Záznamy, zapísané  na spisovom obale sa vybavujú pod posledným najvyšším číslom. Po vybavení sa ukladajú pod základným číslom v rámci registratúrnej značky v príručnej registratúre.

	(5)  Spojenie spisov manipulovaných v systéme základného čísla sa v denníku vyznačuje v rubrike “predchádzajúce číslo”.

	(6)  Ak príde nasledujúci rok k už existujúcemu spisu nový záznam v tej istej veci alebo nový záznam vznikne v organizácii, stáva sa číslo  tohto záznamu základným číslom celého spisu a záznam dostáva nový spisový obal. Spis z predchádzajúceho roka sa k nemu pripojí i so spisovým obalom a v rubrike denníka “predchádzajúce číslo” sa vyznačí posledné podacie číslo z predchádzajúceho roka. 

	(7)  Spis sa ukladá do registratúry roku, v ktorom mu bolo pridelené posledné podacie číslo.

Čl. 8
Obeh záznamov

	Po vykonaní zápisov v denníku odovzdá administratívny zamestnanec záznamy ... (označenie funkcie vedúceho zamestnanca), ktorý rozhodne o ich ďalšom spracovaní.

Čl. 9
Vybavovanie spisov

	(1)  Spisy sa vybavujú v lehotách ustanovených všeobecne záväznými právnymi predpismi, inak lehotu určí ... (označenie funkcie vedúceho zamestnanca)  v závislosti od naliehavosti a náročnosti vybavenia veci. Určená lehota sa vyznačí na spisovom obale i v denníku.

	(2)  Ak nemožno vec vybaviť v ustanovenej alebo určenej lehote alebo organizácia vec odstúpi na vybavenie inému orgánu alebo organizácii, treba o tom odosielateľa s uvedením dôvodov informovať.

	(3)  Spracovateľ zodpovedá za vecnú a jazykovú správnosť, ako aj formálnu stránku vybavenia spisov.  
	
	(4)  Spracovateľ je povinný prideliť spisu registratúrnu značku, znak hodnoty a lehotu uloženia, vyznačiť spôsob jeho vybavenia, dať pokyny na odoslanie vybavenia a určiť ďalší pohyb spisu. 

	(5) Spracovateľ je povinný označiť spisy, ku ktorým chce obmedziť prístup, slovami “obmedzený prístup” a uviesť čas trvania obmedzenia. Tieto údaje vyznačí na spisovom obale.

	(6)  Spracovateľ volí najvhodnejší spôsob vybavenia spisov. Ak vezme podanie iba na vedomie, napíše pod odtlačok prezentačnej pečiatky "Na vedomie vzal, a/a", dátum a pripojí svoj podpis. Ak vybaví vec ústne (osobne alebo telefonicky), urobí o tom záznam na podaní alebo vyhotoví úradný záznam. Záznam musí obsahovať údaje o čase, výsledku a s kým bola vec vybavená.  

	(7)  Ak spracovateľ zvolí písomnú formu vybavenia, píše vždy iba v jednej veci.

	(8)  Ak sa vyžaduje písomná forma vybavenia a vec nemožno vybaviť včas listom, použije sa súrny záznam; doklad o jeho odoslaní sa pripojí k spisu. Odoslaný text sa zašle listom dodatočne v ten istý deň.

	(9)  Údaje o vybavení, uzatvorení a uložení spisu sa vyznačia i v denníku ešte pred jeho uložením v registratúre organizácie. Záznam musí obsahovať údaje, ako bola vec vybavená a kde je spis uložený. Označenie spisu symbolom "a/a" znamená, že spis je vybavený a možno ho uzatvoriť. 

Čl. 10
	Tvorba registratúrneho záznamu

 	(1)  ... (označenie funkcie vedúceho zamestnanca) skontroluje vybavenie podania spracovateľom. Zodpovedá za posúdenie vybavenia z vecného a odborného hľadiska, ako aj z hľadiska dodržania právnych a iných predpisov.

	(2)  Administratívny zamestnanec zodpovedá za úpravu vyhotovenia registratúrneho záznamu podľa platných technických noriem.

	(3)  Spracovateľ venuje pozornosť opisu obsahu záznamu (Vec). Opis obsahu registratúrneho záznamu musí byť vyjadrený jednoznačne a stručne. Osobitnú pozornosť venuje opisu obsahu prvého záznamu spisu označeného znakom hodnoty “A”.

	(4)  Registratúrny záznam sa vyhotovuje na papieri s predtlačeným názvom a identifikačnými údajmi organizácie; predtlač obsahuje aj identifikačné údaje záznamu. Osobný list ... (označenie funkcie vedúceho zamestnanca) sa vyhotovuje na papieri s predtlačeným označením funkcie; číslo spisu sa píše iba na kópiu.

	Čl.  11
Používanie pečiatok

	(1) Organizácia  používa podlhovastú (nápisovú) pečiatku, ktorú na registratúrnych záznamoch odtláča modrou farbou.

	(2) Odtlačok pečiatky netvorí právne nevyhnutnú súčasť registratúrneho záznamu. Odtláča sa spravidla vtedy, ak tak ustanovuje všeobecne záväzný právny predpis alebo zaužívaná prax v obchodnom a úradnom styku.

	(3) Pečiatky toho istého typu s rovnakým textom, sa rozlišujú číslom, ktoré musí byť v odtlačku pečiatky čitateľné. 

	(4)  Organizácia vedie evidenciu pečiatok. Evidencia obsahuje odtlačok pečiatky s uvedením mena, priezviska a funkcie osoby, ktorá ju prevzala a používa.

	Čl.  12   
	Podpisovanie a rozmnožovanie registratúrnych záznamov

	(1)  Registratúrne záznamy podpisuje ... (označenie funkcie vedúceho zamestnanca) alebo jeho zástupca.  Z podpisového práva vyplýva aj zodpovednosť za vecnú a formálnu správnosť podpísaného záznamu. 

	(2)  Na  registratúrny  záznam sa umiestňuje spravidla jeden podpis. 

	(3)  Meno a priezvisko, ako aj funkčné označenie podpisujúceho sa vytlačia. Ak záznam v neprítomnosti starostu podpisuje jeho zástupca, pripojí pred svoj podpis skratku “v  z.” (v zastúpení). 

Čl. 13
	Odosielanie zásielok

	(1)  Zásielky sa odosielajú obyčajnou poštou, doporučene, na návratku (doručenku), ďalej kuriernymi službami alebo telekomunikačnými prostriedkami. 

	(2)  Administratívny zamestnanec roztriedi  registratúrne záznamy podľa spôsobu odoslania. Zásielky adresátom, s ktorými je pravidelný poštový styk, spravidla združuje do spoločnej obálky. 

	(3)  Doporučené zásielky, zásielky na návratku (doručenku) a súrne zásielky sa zapisujú do doručovacích hárkov, v ktorých pošta potvrdzuje prevzatie na prepravu. Obyčajné zásielky sa do zoznamov nezapisujú a ich príjem sa nepotvrdzuje.

	(4) Doporučene na návratku s označením “do vlastných rúk” za odosielajú aj záznamy s dokladmi, ktoré organizácia vracia, ako aj predvolania na rokovanie a iné záznamy, pri ktorých treba zabezpečiť preukázateľnosť doručenia.

	(5)  Podpísané návratky administratívny zamestnanec zaeviduje, t. j. zaznamená dátum doručenia. Návratku založí do spisu.   

	(6)  Organizácia môže občanovi odovzdať iba zásielku, ktorá je mu adresovaná po preukázaní jeho osobnej totožnosti. Prevzatie sa potvrdzuje podpisom na kópii záznamu alebo na doručovacom lístku (pri balíkoch) s uvedením dátumu prevzatia. Zásielku adresovanú organizácii  nemôže organizácia občanovi vydať. Údaje o osobnom prevzatí vyznačí administratívny zamestnanec v denníku.

DRUHÁ  ČASŤ
Ukladanie spisov a záznamov

Čl.  14
Registratúrny plán

	(1) Registratúrny plán je pomôcka na účelné a systematické ukladanie spisov. Člení registratúru do vecných skupín a určuje spisom registratúrnu značku, znak hodnoty a lehotu uloženia.

	(2)  Registratúrny plán je usporiadaný  do vecných skupín podľa jednotlivých úsekov činnosti. 

	(3)  Registratúrny plán  a jeho dodatky pripravuje administratívny zamestnanec organizácie v spolupráci s archívom.

	Čl. 15
	Registratúra organizácie

	(1)  Spisy sa ukladajú podľa ročníkov a podľa registratúrneho plánu v samostatných obaloch pre každú registratúrnu značku; v obale sú uložené podľa číselného poradia s najvyšším číslom navrchu.

	(2)  Spracovateľ pred odovzdaním spisu vyradí z neho nadbytočné vyhotovenia a pomocné poznámky. Koncepty zostávajú v spise.

	(3)  Administratívny zamestnanec pred uložením spisu skontroluje úplnosť spisu a úplnosť údajov na spisovom obale. Spis, ktorý nie je označený registratúrnou značkou, znakom hodnoty a lehotou uloženia dodatočne označí.
	
	(4)  Ukladacie jednotky (spisové dosky, fascikle, zväzky, obaly) sa označujú štítkom s názvom organizácie,  názvom druhu agendy priradenej k registratúrnej značke, registratúrnou značkou, znakom hodnoty, lehotou uloženia, číslami spisov a rokom spisov (vzor č. 2).

	(5)  Vybavené a uzatvorené spisy sa po roku úschovy v príručnej registratúre premiestňujú do registratúrneho strediska. 

	Čl. 16
	Registratúrne stredisko

	(1)   Za správu registratúrneho strediska zodpovedá administratívny zamestnanec alebo iný ... (označenie funkcie vedúceho zamestnanca) poverený zamestnanec organizácie.

	(2) Registratúrne stredisko umožňuje oprávneným osobám nazeranie, vypožičiavanie, ako aj vydávanie výpisov a odpisov zo spisov.

	(3)  Spisy sa v registratúrnom stredisku ukladajú podľa ročníkov a podľa registratúrnych značiek so zachovaním číselného poradia v rámci registratúrnej značky.  

	(4)  Organizácia dôsledne dbá o také umiestnenie a materiálno-technické vybavenie registratúrneho strediska, aby spĺňalo podmienky pre všestrannú ochranu registratúry.

	(5) Administratívny zamestnanec alebo iný ... (označenie funkcie vedúceho zamestnanca) poverený zamestnanec organizácie  pripravuje vyraďovanie spisov z registratúrneho strediska, vrátane vyraďovania špeciálnych druhov  registratúrnych záznamov.
	
	(6)  V registratúrnom stredisku sa ukladajú aj špeciálne druhy záznamov. 

Čl.  17
	Využívanie registratúry 

	(1)  Registratúru organizácie (ďalej len “registratúra”) môžu využívať zamestnanci  organizácie pri plnení svojich pracovných úloh. Registratúra sa využíva nazeraním, vypožičiavaním, ako aj vydávaním odpisov (kópií) a výpisov zo spisov.

	(2)  Využívanie registratúry sa uskutočňuje v súlade so zákonom o ochrane osobných údajov v informačných sytémoch.

	(3)  Registratúru  možno využívať len za podmienok vylučujúcich poškodenie, zničenie alebo stratu záznamu alebo spisu.

Čl. 18
	Nazeranie do spisov

	(1)  Organizácia umožní na základe písomného poverenia nazeranie do svojich spisov  právnickým osobám, ktoré do nich potrebujú nazrieť v súvislosti s plnením svojich úloh.

	(2) Organizácia môže povoliť nazretie do spisov na základe písomnej žiadosti aj iným osobám, ak sa ich týkajú a pokiaľ preukážu odôvodnenosť svojej požiadavky.

Čl.  19
	Vypožičiavanie spisov

	(1)  Vypožičanie spisu mimo organizáciu môže povoliť len ... (označenie funkcie vedúceho zamestnanca). V takom prípade sa vyhotoví reverz (vzor č. 3) v dvoch exemplároch, v ktorom sa uvedie číslo spisu, vec, počet listov, počet a druh príloh, identifikačné údaje o žiadateľovi a dôvod vypožičania.

	(2)  Spisy sa spravidla požičiavajú na 15 dní, ak osobitný predpis neustanovuje inak. . Administratívny zamestnanec kontroluje dodržiavanie výpožičnej lehoty; v odôvodnených prípadoch môže so súhlasom ... (označenie funkcie vedúceho zamestnanca) lehotu predĺžiť.  Po vrátení spisu odovzdá kópiu výpožičného lístka alebo reverzu tomu, kto spis vrátil. O vypožičaní a vrátení spisov vedie evidenciu.

Čl.  20
	Vydávanie výpisov a odpisov

	 Odpis (kópiu) alebo výpis zo spisu možno vyhotoviť v rozsahu oprávnených nárokov žiadateľa, a to len na základe písomnej žiadosti. 

TRETIA  ČASŤ
Vyraďovanie spisov

	Čl. 21
	Zásady hodnotenia a vyraďovania spisov
	a špeciálnych druhov registratúrnych záznamov

	(1)  Hodnotenie a vyraďovanie je súhrn odborných činností, pri ktorých sa z registratúry  vyčleňujú registratúrne záznamy (spisy), ktorým uplynula lehota uloženia a posudzuje sa ich dokumentárna hodnota.

	(2)  Predmetom vyraďovania sú všetky spisy, ktoré nie sú potrebné na ďalšiu činnosť organizácie a ktorým uplynuli ich lehoty  uloženia.

	(3)  Vyraďovanie spisov  zahŕňa posúdenie a rozhodnutie, že:
a)	spis má trvalú dokumentárnu hodnotu, a preto po uplynutí lehoty uloženia a po                          
       vyradení z registratúry je určený do trvalej archívnej starostlivosti archívu
  b) spis nemá trvalú dokumentárnu archívnu hodnotu, a preto po uplynutí lehoty uloženia a  po                     vyradení z  registratúry je určený na zničenie. 

Čl. 22
	Znak hodnoty 

	(1) Znakom hodnoty “A” sa označuje registratúrny záznam, ktorý má trvalú dokumentárnu hodnotu podľa kritérií hodnotenia záznamu (obsah, pôvodca, obdobie vzniku, jedinečnosť vyhotovenia, hodnovernosť a nosič záznamu). Spisy označené znakom hodnoty “A” sú určené na odovzdanie do trvalej archívnej starostlivosti archívu.

	(2)  Znak hodnoty “A” sa vzťahuje iba na jedno vyhotovenie registratúrneho záznamu. Pri registratúrnych záznamoch je to u príjemcu prvopis podania a u pôvodcu rovnopis odoslaného registratúrneho záznamu. Všetky ostatné vyhotovenia, t. j. duplikáty a multiplikáty, ktoré pôvodca rozšíril, sa všeobecne považujú za registratúrne záznamy bez trvalej dokumentárnej hodnoty a môžu sa navrhnúť na vyradenie, ak už nie sú potrebné pre ďalšiu činnosť organizácie.

	(3)  Znak hodnoty “A”  je záväzný spravidla len pre spisy, ktorých pôvodcom je organizácia. Výnimku tvoria významné záznamy cudzieho pôvodu výrazne sa týkajúce činnosti organizácie.

Čl. 23
Lehota uloženia 

	(1) Lehotu uloženia spisov stanovuje registratúrny plán organizácie.

	(2)  Lehota uloženia je počet rokov, počas ktorých organizácia potrebuje registratúrny záznam pre svoju činnosť. Určuje, po koľkých rokoch od svojho uzatvorenia sa spis stane predmetom vyraďovania. Vyjadruje ju arabská číslica. Lehota začína plynúť 1. januára roku nasledujúcom po roku, v ktorom bol spis uzatvorený. Do jej uplynutia musí zostať spis uložený v registratúrnom stredisku v pôvodnom registratúrnom usporiadaní. 

	(3)  Lehota uloženia sa môže v odôvodnených prípadoch a po prerokovaní s archívom predĺžiť.  Lehota uloženia sa nesmie skrátiť.

Čl. 24
	Postup pri vyraďovaní spisov a špeciálnych druhov záznamov

	(1)  Organizácia predkladá návrhy na vyradenie a vyraďuje spisy a špeciálne druhy registratúrnych záznamov (ďalej len “vyraďovanie spisov”) v pravidelných intervaloch dohodnutých s archívom; tieto nesmú byť dlhšie ako päť rokov. Ak nedôjde k dohode, lehotu určí archív.

	(2)  ... (označenie funkcie vedúceho zamestnanca) dôsledne dbá, aby  organizácia zabezpečil pravidelné a plánovité vyraďovanie spisov v súlade s ustanoveniami registratúrneho poriadku.

	(3)  Vyraďovanie spisov, ktorým uplynuli predpísané lehoty, sa pripravuje v registratúrnom stredisku.

	(4) Vyraďovanie spisov sa uskutočňuje v súlade s registratúrnym plánom platným v čase vzniku spisu.

	(5)  Administrratívny zamestnanec  zabezpečí vyhotovenie zoznamu spisov určených na vyradenie z registratúrneho strediska a to osobitne pre vecné skupiny spisov so znakom hodnoty “A” a osobitne pre vecné skupiny spisov bez znaku hodnoty “A”. Takto členený zoznam (vzor č. 4a a 4b) je usporiadaný do ročníkov a vecných skupín podľa registratúrneho plánu organizácie s uvedením množstva vyradených spisov vyjadreného v ukladacích jednotkách (spisové dosky, balík, archívna škatuľa).

Čl. 25
Návrh na vyradenie spisov

	(1)  Administratívny zamestnanec pripraví v dvoch vyhotoveniach návrh na vyradenie spisov (ďalej len “návrh”) (vzor č. 5). Návrh schválený .... (označenie funkcie vedúceho zamestnanca) zaeviduje správca registratúry v denníku. Originál sa spolu s prílohami (zoznamami) odovzdá archívu; kópie si ponechá registratúrne stredisko.  

	(2)  Spisy uvedené v návrhu zostanú uložené v registratúrnom stredisku tak, aby pri odbornej archívnej prehliadke mohli byť pohotovo predložené zamestnancom archívu. Čísla položiek spisov označených znakom hodnoty “A” a spisov bez znaku hodnoty “A” vyraďovacieho zoznamu sa vyznačia aj na príslušnej ukladacej jednotke.
 
	(3)  Archív posúdi návrh a preverí jeho nadväznosť na predchádzajúce vyraďovacie konanie. Neúplný alebo nekvalitný návrh vráti organizácii na doplnenie alebo na prepracovanie. Vykoná odbornú archívnu prehliadku, posúdi dokumentárnu hodnotu spisov a vydá rozhodnutie, v ktorom stanoví ktoré spisy majú trvalú dokumentárnu hodnotu a sú určené do trvalej archívnej straostlivosti a ktoré spisy nemájú trvalú dokumentárnu hodnotu a sú určené na zničenie. 

	(4) Zničenie spisov sa uskutočňuje na náklady organizácie.

Čl. 26
Preberanie spisov posúdených ako archívne dokumenty

	(1) Vyradenie spisov sa vyznačí v evidencii registratúrneho strediska.

	(2)  Organizácia zabezpečí všestrannú ochranu spisov, ktoré boli posúdené ako archívne dokumenty do času, kým ich  archív  prevezme do trvalej archívnej starostlivosti. Tieto spisy sa ukladajú v registratúrnom stredisku oddelene od ostatných spisov. 

	(3)  Archív preberá do trvalej archívnej starostlivosti ucelené súbory archívnych dokumentov alebo ich ucelené časti uložené v označených archívnych škatuliach protokolárne, v dohodnutej lehote. Dokladom o prevzatí archívnych dokumentov je dvojmo vyhotovený preberací protokol. Vyhotovuje ho  archív na základe odovzdávacieho zoznamu spisov so znakom hodnoty “A” vyhotoveného organizáciou (vzor č. 6);  jeho originál jej odovzdá. Odovzdanie archívnych dokumentov do archívu sa uskutočňuje na náklady organizácie.

	(4)  Evidenčné pomôcky sa odovzdávajú do  archívu až po vyradení v nich zaevidovaných spisov.

Vzor č. 1
PREZENTAČNÁ  PEČIATKA

Názov  organizácie
	
Dátum
	
Podacie číslo:	Číslo spisu:
	
Prílohy/listy:	Vybavuje:	

Vzor č. 2
ŠTÍTOK  S  IDENTIFIKAČNÝMI  ÚDAJMI

Názov  organizácie

	
Vec

	
Registratúrna 
značka:

	Znak hodnoty a
Lehota uloženia:

Ročník spisov:

	Čísla spisov:
(rozsah od - do)

Vzor č. 3
REVERZ
............................................................................................................................................
Názov organizácie

Vaše číslo:
Naše číslo:
Výpožičná lehota:
Dátum:

	R E V E R Z

						......................................................................
						......................................................................
						......................................................................
						......................................................................

	Potvrdzujeme, že sme prevzali spis (záznam) ako výpožičku od.................................
Zaväzujeme sa, že spis (záznam) bude bezpečne uložený a použitý len v úradných miestnostiach a za tým účelom, pre ktorý bol vypožičaný. Ďalej sa zaväzujeme, že spis (záznam) vrátime organizácii v pôvodnom fyzickom stave, usporiadaní a rozsahu, stanovenej lehote a dohodnutým spôsobom, a to do:.................................

	Požičaný bol tento spis (záznam)

............................................................................................................................................
............................................................................................................................................
............................................................................................................................................
............................................................................................................................................
............................................................................................................................................
............................................................................................................................................

Vrátené dňa: ...................					Vypožičané dňa.........................
Meno a priezvisko zamestnanca					Meno a priezvisko
organizácie: ............................					zástupcu žiadateľa o výpožičku:
								..................................................
Podpis: .....................................					Podpis: ......................................
Pečiatka:							Pečiatka: